नई दिल्ली. 999 के आइडिया से करीब 5 हजार करोड़ रुपए की कंपनी खड़ी करना थोड़ा अचंभित करता है। लेकिन दिल्ली की एक कॉलोनी से शुरू हुई कंपनी ने इसे मुमकिन कर दिखाया है। TCNS क्लोदिंग कंपनी के प्रोमोटर ओंकार सिंह पसरिचा ने 999 के आइडिया से 2002 में दिल्ली के लाजपत नगर में कंपनी का पहला स्टोर खोला था। कंपनी 999 रुपए से 2999 रुपए तक वुमन क्लॉथ बेचने की शुरुआत की थी। इससे कंपनी का बिजनेस बढ़ने में मदद मिली। TCNS क्लोदिंग का शेयर सोमवार को स्टॉक मार्केट में लिस्ट हुआ है। जिसका मार्केट वैल्युएशन 4400 करोड़ रुपए से ज्यादा हो गया है।